- Hindi News
- National
- चालक की शिकायत पर आरटीए का स्टाफ गिरफ्तार नहीं, अब शिकायतकर्ता के खिलाफ ही मामला दर्ज
चालक की शिकायत पर आरटीए का स्टाफ गिरफ्तार नहीं, अब शिकायतकर्ता के खिलाफ ही मामला दर्ज
झज्जरजिले के ढाणा गांव के एक ट्रक चालक द्वारा घर में घुसकर मारपीट करने के आरोप में फंसे रेवाड़ी आरटीए विभाग का काेई कर्मचारी अभी पकड़ा नहीं गया है। हालांकि विभाग की ओर से इस मामले में अब शिकायत देने वाले ट्रक चालक पर विभिन्न आरोप लगाते हुए कोसली थाने में मुकदमा दर्ज कराया है।
रेवाड़ी आरटीए कार्यालय के सचिव जिले सिंह द्वारा कोसली थाने में दी गई शिकायत के अनुसार गत 20 फरवरी को सुबह 9:30 बजे कोसली के आरओबी पर वाहनों की जांच के लिए एक ट्रक को रुकवाने के लिए संकेत किया गया, लेकिन ट्रक चालक ने जांच टीम के संकेत की अनदेखी करते हुए वाहन को भगाना शुरू कर दिया। जब जांच टीम ने उसे रोकने के लिए उसका पीछा किया तो उसने सरकारी जीप में टक्कर मारी तथा अपने वाहन को भगा ले गया।
ग्रामीणोंमें रोष
विभागीयसचिव ने सरकारी काम में बाधा डालने तथा सार्वजनिक संपत्ति को नुकसान पहुंचाने वाले अज्ञात ट्रक चालक मालिक के विरूद्ध कानूनी कार्रवाई करने की मांग की है। कोसली पुलिस ने मंगलवार 28 फरवरी को अज्ञात वाहन चालक के विरूद्ध दंड संहिता की धारा 279, 336, 353, 186 पीडीपीपी एक्ट की धारा-3 के अंतर्गत मामला दर्ज किया है। उल्लेखनीय है कि ढाणा गांव के ट्रक चालक ने 26 फरवरी को रेवाड़ी की आरटीए टीम के विरूद्ध साल्हावास के ट्रक मालिक के घर में घुसकर मारपीट कर घायल करने जान से मारने की धमकी देने का आरोप लगाते हुए साल्हावास थाने में शिकायत दर्ज कराई थी तथा पुलिस ने उसी दिन रेवाड़ी आरटीए टीम के विरूद्ध दंड संहिता की धारा 147, 149, 323, 452 506 के अंतर्गत मामला दर्ज किया था। अब आरटीए द्वारा भी मुकदमा दर्ज कराए जाने से मामला रोचक हो गया है।
27 फरवरी को प्रकाशित खबर।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva